CELEX: 62014CN0114
Language: fi
Date: 2014-03-10 00:00:00
Title: Asia C-114/14: Kanne 10.3.2014 – Euroopan komissio v. Ruotsin kuningaskunta

5.5.2014   
            
            
               FI
            
            
               Euroopan unionin virallinen lehti
            
            
               C 135/26
            
         Kanne 10.3.2014 – Euroopan komissio v. Ruotsin kuningaskunta
   (Asia C-114/14)
   2014/C 135/31
   Oikeudenkäyntikieli: ruotsi
   
      Asianosaiset
   
   
      Kantaja: Euroopan komissio (asiamiehet: J. Enegren ja L. Lozano Palacios)
   
      Vastaaja: Ruotsin kuningaskunta
   
      Vaatimukset
   
   Komissio vaatii unionin tuomioistuinta
   
               —
            
            
               toteamaan, että Ruotsin kuningaskunta ei ole noudattanut yhteisestä arvonlisäverojärjestelmästä 28.11.2006 annetun Euroopan parlamentin ja neuvoston direktiivin 2006/112/EY (1) 123 artiklan 1 kohdan a alakohdan ja 135 artiklan 1 kohdan h alakohdan mukaisia velvoitteitaan, koska se ei ole vapauttanut arvonlisäverovelvollisuudesta julkisen postilaitoksen suorittamia postipalveluja ja niihin liittyviä tavaroiden luovutuksia ja koska se ei ole vapauttanut arvonlisäverovelvollisuudesta maan alueella postipalveluiden käyttöön kelpaavien postimerkkien luovutusta nimellisarvostaan.
            
         
               —
            
            
               velvoittamaan Ruotsin kuningaskunnan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan komissio on nostanut Ruotsin kuningaskuntaa vastaan kanteen SEUT 258 artiklan nojalla seuraavin perustein.
   Direktiivin 2006/112 132 artiklan 1 kohdan a alakohdassa säädetään, että jäsenvaltioiden on vapautettava verosta julkisen postilaitoksen palvelujen suoritukset ja niihin liittyvät tavaroiden luovutukset.
   Direktiivin 2006/112 135 artiklan 1 kohdan h alakohdassa säädetään, että jäsenvaltioiden on vapautettava verosta postipalveluiden käyttöön kelpaavien postimerkkien luovutus nimellisarvostaan.
   Ruotsin kuningaskunta on antanut yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15.12.1997 annetun Euroopan parlamentin ja neuvoston direktiivin 97/67/EY (2) 3 artiklan mukaisesti Posten AB:n tehtäväksi tarjota yleispalvelun, johon sisältyy tietyn laatuisten postipalvelujen pysyvä tarjonta kaikille käyttäjille kohtuullisin hinnoin jäsenvaltion koko alueella.
   Komissio katsoo, että Posten AB direktiivin 97/67 3 artiklassa tarkoitetun yleispalvelun tarjoajana on direktiivin 2006/112 132 artiklassa tarkoitettu julkinen postilaitos.
   Ruotsin kuningaskunta ei ole vapauttanut verosta Posten AB:n postipalvelujen suorituksia eikä maan alueella postipalveluiden käyttöön kelpaavien postimerkkien luovutuksia nimellisarvostaan.
   
      (1)  EUVL L 347, s. 1.
   
      (2)  EYVL L 15, s. 14.